**ZMLUVA**

**o poskytovaní montážnych služieb**

uzatvorená v zmysle § 269 ods. 2 zákona č. 513/1991 Zb. Obchodný zákonník (ďalej len „**Obchodný zákonník**“) medzi zmluvnými stranami:

**Čl. I.**

**Zmluvné strany**

1. **Objednávateľ**

|  |  |
| --- | --- |
| Obchodné meno: | **Odvoz a likvidácia odpadu a.s. v skratke: OLO a.s.** |
| Sídlo: | Ivanská cesta 22, 821 04 Bratislava |
| IČO: | 00 681 300 |
| Zapísaná v:  DIČ: | Obchodnom registri Okresného súdu Bratislava I,  oddiel: Sa, vložka č. 482/B  2020318256 |
| IČ DPH: | SK2020318256 |
| Bankové spojenie:  Číslo účtu:  IBAN:  SWIFT:  Zastúpená: | ČSOB, a. s.  25332773/7500  SK37 7500 0000 0000 2533 2773  CEKOSKBX  Ing. Andrej Rutkovský, člen predstavenstva  Ing. Pavel Rudy, člen predstavenstva |

(ďalej len „**Objednávateľ**“)

a

1. **Poskytovateľ**

|  |  |
| --- | --- |
| Obchodné meno: | **[●]** |
| Sídlo: | [●] |
| IČO: | [●] |
| Zapísaná v:  DIČ:  IČ DPH: | Obchodnom registri Okresného súdu [●],  oddiel: [●], vložka č. [●]  [●]  [●] |
| Bankové spojenie:  Číslo účtu: | [●]  [●] |
| Zastúpená: | [●] |

(ďalej len „**Poskytovateľ**“)

(Objednávateľ a Poskytovateľ ďalej len „**Zmluvné strany**“)

(ďalej len „**Zmluva**“)

Zmluvné strany sa dohodli na uzatvorení tejto Zmluvy o poskytovaní montážnych služieb uzatvorenej v zmysle § 269 ods. 2. Obchodného zákonníka (ďalej len „**Zmluva**“), a to v rozsahu a za podmienok ďalej uvedených. Poskytovateľ bol vybraný ako úspešný uchádzač v druhej (2) časti verejného obstarávania podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Podávací stôl K1, prechodový stôl K1“***. Uvedená zákazka sa skladá z dvoch (2) častí, a to (i) výroby a dodania tovaru (Časť I: Výroba a dodanie podávacieho a prechodového stola), (ii) poskytnutí služieb (Časť II: Montáž a inštalačné práce podávacieho a prechodového stola.). Podrobný popis druhej časti zákazky je uvedený v Prílohe č. 1 – Technická špecifikácia, ktorá je neoddeliteľnou časťou tejto Zmluvy (ďalej len „**Príloha č. 1**).

**Čl. II**

**Predmet Zmluvy**

1. Predmetom tejto Zmluvy je záväzok Poskytovateľa počas trvania tejto Zmluvy zabezpečiť pre Objednávateľa demontážne a montážne služby špecifikované v prílohe č. 1 tejto Zmluvy (ďalej len „**Služby**“) a záväzok Objednávateľa za tieto poskytnuté Služby uhradiť Poskytovateľovi dohodnutú zmluvnú cenu v zmysle čl. III tejto Zmluvy.
2. Neoddeliteľnou súčasťou tejto Zmluvy sú Všeobecné obchodné podmienky Objednávateľa (ďalej len „**VOP**“). Poskytovateľ vyhlasuje a podpísaním tejto Zmluvy potvrdzuje, že sa oboznámil so VOP Objednávateľa zverejnenými na webovom sídle Objednávateľa <<https://www.olo.sk/vseobecne-obchodne-podmienky/>> a súhlasí s podmienkami uvedenými vo VOP a zaväzuje ich dodržiavať v celom rozsahu. V prípade rozporu medzi touto Zmluvou a VOP, majú ustanovenia tejto Zmluvy prednosť pred ustanoveniami VOP.
3. Poskytovateľ podpisom tejto Zmluvy výslovne súhlasí ☐ / nesúhlasí ☐ s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
4. Táto Zmluva sa považuje za odstávkovú zmluvu podľa bodu 6.7 VOP.

**Čl. III**

**Cena**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za poskytovanie Služby (ďalej len „**Cena**“).
2. Objednávateľ sa zaväzuje uhradiť Poskytovateľovi za riadne a včas poskytnuté Služby Cenu podľa Prílohy č. 2 tejto Zmluvy.

**Čl. IV**

**Podmienky poskytovania Služieb**

1. Poskytovateľ sa zaväzuje Objednávateľovi poskytovať Služby podľa tejto Zmluvy a VOP.
2. Poskytovateľ je povinný poskytnúť Službu počas odstávky Zariadenia na energetické využitie odpadu (ZEVO Bratislava). Objednávateľ oznámi termín odstávky najneskôr desať (10) dní pred konaním odstávky. Predpokladaný termín odstávky je od 18.09.2021 do 01.11.2021.
3. Zmluvné strany sa dohodli, že Poskytovateľ poskytuje Objednávateľovi za vykonanie Služby záruku v trvaní dvadsaťštyri (24) mesiacov. Záručná doba začína plynúť odo dňa dokončenia poskytnutých Služieb.

V prípade obzvlášť závažného porušenia predpisov týkajúcich sa bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“) Poskytovateľom, je Objednávateľ oprávnený vyúčtovať Poskytovateľovi zmluvnú pokutu vo výške 3 000,- EUR *(slovom: tritisíc eur)* a je oprávnený odstúpiť od tejto Zmluvy. Zároveň to má za následok trvalý zákaz pre zamestnanca alebo pracovníka Poskytovateľa vykonávať akékoľvek služby pre Objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu.

1. Pre vylúčenie akýchkoľvek pochybností ustanovenia o zmluvných pokutách neupravené v tejto Zmluve platia v plnom rozsahu podľa VOP.
2. Zmluvné strany sa dohodli, že bod 16.5 VOP sa nevzťahuje na túto Zmluvu. Poskytovateľ je povinný vybaviť reklamáciu Objednávateľa bezodkladne najneskôr však do 36 hodín. V prípade, ak by bola odstávka Zariadenia na energetické využitie odpadu medzičasom ukončená, Poskytovateľ je povinný odstrániť vady v čase určenom Objednávateľom počas nasledujúcej odstávky.
3. Zmluvné strany sa dohodli, že body 17.2 a 17.3 VOP sa nevzťahujú na účely tejto Zmluvy. Zmluvné strany sa dohodli, že:
4. v prípade, ak Poskytovateľ nedodrží dohodnutú lehotu na poskytnutie Služby podľa tejto Zmluvy, Poskytovateľ sa zaväzuje uhradiť Objednávateľovi zmluvnú pokutu vo výške 1 % z Ceny za každý aj začatý deň omeškania;
5. v prípade, ak bolo dohodnuté poskytnutie Služby v ucelených častiach a Poskytovateľ poruší svoju povinnosť dodať, poskytnúť alebo vykonať ucelenú časť Služby riadne a včas podľa Zmluvy, je Objednávateľ oprávnený požadovať od Poskytovateľa zaplatenie zmluvnej pokuty vo výške 1 % ceny pripadajúcej na príslušnú ucelenú časť Služby, ktorej sa takéto porušenie týka, za každý začatý deň omeškania;
6. v prípade nedodržania povinnosti Poskytovateľa vybaviť reklamáciu Služby v súlade s bodom 4.6 Zmluvy sa Poskytovateľ zaväzuje uhradiť Objednávateľovi zmluvnú pokutu vo výške 1 % z Ceny za každý aj začatý deň omeškania.

4.8 Zmluvné strany sa dohodli na limitácie výšky zmluvnej pokuty podľa bodu 4.7 tejto Zmluvy maximálne do výšky 10 % celkovej Ceny za poskytovanie Služby podľa tejto Zmluvy.

**Čl. V**

**Komunikácia a doručovanie**

1. Zmluvné strany sa dohodli, že kontaktnými osobami pri plnení tejto Zmluvy sú:

* Kontaktnou osobou za Objednávateľa vo veciach zmluvných a technických je Ing. Robert Duba, tel.: +421 907 582 314, e-mail: duba@olo.sk.
* Kontaktnou osobou za Poskytovateľa vo veciach zmluvných a technických je [●] tel.: [●] , e-mail: [●].

**Čl. VI**

**Trvanie zmluvného vzťahu**

1. Zmluva sa uzatvára na dobu určitú, a to do osemnásť (18) mesiacov odo dňa jej podpisu obidvoma Zmluvnými stranami.
2. Odstúpením od tejto Zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy a/alebo VOP, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy a/alebo VOP a/alebo vzhľadom na svoju povahu majú trvať aj po ukončení tejto Zmluvy.

**Čl. VII.**

**Miesto plnenia Zmluvy**

1. Miesto plnenia predmetu Zmluvy je Zariadenie na energetické využitie odpadu (ZEVO), Vlčie hrdlo 72, 821 07 Bratislava.

**Čl. VIII**

**Ochrana osobných údajov**

* 1. Objednávateľ ako prevádzkovateľ osobných údajov týmto informuje Poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
  2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  3. namietať spracúvanie svojich osobných údajov;
  4. na prenosnosť osobných údajov;
  5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „**Informácie o ochrane osobných údajov**“).
  6. Poskytovateľ podpisom Zmluvy potvrdzuje:

1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).

**Čl. IX**

**Spoločné a záverečné ustanovenia**

* 1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
  2. Zmluva sa uzatvára v štyroch (4) rovnopisoch, z ktorých každá Zmluvná strana obdrží dva (2) rovnopisy.
  3. Neoddeliteľnou prílohou tejto Zmluvy sú:

Príloha č. 1 – Technická špecifikácia

Príloha č. 2 – Cena

Príloha č. 3 - Zásady práce a správania sa zamestnancov dodávateľa

* 1. Zmluvné strany vyhlasujú, že si túto Zmluvu a VOP prečítali, súhlasia s obsahom tejto Zmluvy a VOP, že táto Zmluva a vyjadruje ich skutočnú, vážnu a slobodnú vôľu a nie je uzatváraná v tiesni a za nevýhodných podmienok. Na znak toho Zmluvné stany túto Zmluvu vlastnoručne podpisujú.

V Bratislave dňa ............................. V Bratislave dňa .................................

**Za Objednávateľa: Za Poskytovateľa:**

........................................................... ...........................................................

Ing. Andrej Rutkovský

člen predstavenstva

............................................................

Ing. Pavel Rudy

člen predstavenstva